作者：李甲
词牌/韵律：幔卷绸・慢卷绸

paragraphs: 绝羽沈鳞，埋花葬玉，杳杳悲前事。
对一盏寒灯，数点流萤，悄悄画屏，巫山十二。
蕣脸星眸，蕙情兰性，一旦成流水。
便纵有、甘泉妙手，洪都方士何济。
香闺宝砌。
临妆处，迤逦苔痕翠。
更不忍看伊，绣残鸳侣，而今尚有，啼红粉渍。
好梦不来，断云飞去，黯黯情无际。
谩饮尽香醪，奈向愁肠，消遣无计。